— Так, дзве грузапасажырскія машыны ёсць. У нас самыя шчыльныя стасункі з музеямі краіны. Гаворка ўжо была пра музейную канферэнцыю. Калі мы атрымалі грант Прэзідэнта на рэалізацыю праекта “Беларусь. Адраджэнне духоўнасці”, запрасілі да ўдзелу ўсе музеі. Адгукнуліся ўстановы Гродна, Маладзечна, Полацка. За спонсарскія грошы змаглі прывезці з Гістарычнага музея Масквы пражскае выданне Бібліі Скарыны. Не толькі прывезлі, але і здолелі адсканаваць яе і зрабіць копію.